
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 388 

5 Ιουνίου 1998 


ΠΟΛΕΟΔΟΜΙΑ 


ΑΠΟΦΑΣΕΙΣ 

Αριθ. 14 878/3352 

Καθορισμός ειδικών όρων και περιορισμών δόμησης σε 

κτίριο το οποίο έχει χαρακτηρισθεί ως διατηρητέο και 

βρίσκεται εντός του ρυμοτομικού σχεδίου Αθηνών. 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ, 2) του Ν. 
1577/1985 «Γενικός Οικοδομικός Κανονισμός» (Α' 210), 
που τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
’ΤΟΚ" και άλλες διατάξεις» (Α' 91). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α’ 137) που προ¬ 
στέθηκε με το άρθρο 27 του Ν. 2081/1992 (Α’ 154) και α- 
ντικαταστάθηκε με την παραγρ. 2α του άρθρου 1 του Ν. 
2469/1997 (Α’ 38). 

3. Τηνυπ’ αριθμ. 103326/1281/5.12.1996 απόφαση του 
Υπουργού και του Υφυπουργού Περιβάλλοντος, 
Χωροταξίας και Δημοσίων Έργων «Μεταβίβαση αρμοδιο¬ 
τήτων του Υπουργού και του Υφυπουργού 
Περιβάλλοντος, Χωροταξίας και Δημοσίων Έργων στον 
Γενικό Γραμματέα και στους Προϊσταμένους των Γενικών 
Διευθύνσεων, Διευθύνσεων και Τμημάτων του 
Υπουργείου Περιβάλλοντος, Χωροταξίας και Δημοσίων 
Έργων - πλην Γενικής Γραμματείας Δημοσίων Έργων» 
(1126Β/16.12.1996). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου 
Περιβάλλοντος, Χωροταξίας και Δημοσίων Έργων» (Α’ 9). 

5. Την από 5.5.1998 αιτιολογική έκθεση της Διεύθυνσης 
Πολεοδομικού Σχεδιασμού - Τμήμα Παραδοσιακών 
Οικισμών. 

6. Την από 8.5.1998 σύμφωνη γνώμη των φερομένων ως 
ιδιοκτητών Λεύτερη Παπαδόπουλου και Ρ. Μουζενίδου. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 


κρατικού προϋπολογισμού και του οικείου Ο.ΤΑ., αποφα¬ 
σίζουμε: 

1. Στο διατηρητέο κτίριο, που βρίσκεται εντός του ρυ¬ 
μοτομικού σχεδίου Αθηνών, επί της οδού Καλογήρου 
Σαμουήλ αρ. 2, περιοχή Ψυρρή, φερόμενο ως ιδιοκτησία 
Ρ. Μουζενίδου και το οποίο έχει χαρακτηρισθεί ως διατη¬ 
ρητέο με την 62869/3021/1993 (Δ’ 545) απόφαση της 
Γενικής Γραμματέως του Υπουργείου Περιβάλλοντος, 
Χωροταξίας και Δημοσίων Έργων, καθορίζονται οι παρα¬ 
κάτω όροι και περιορισμοί δόμησης. 

α. Επιτρέπεται η αναδιαρρύθμιση του εσωτερικού χώ¬ 
ρου του κτιρίου, ο εκσυγχρονισμός των εγκαταστάσεων, 
η κατασκευή νέου φέροντα οργανισμού στο εσωτερικό 
του κτιρίου, καθώς και κάθε επέμβαση για λόγους λει¬ 
τουργικούς, εφόσον δεν αλλοιώνεται ο αρχιτεκτονικός 
χαρακτήρας του κτιρίου. 

β. Επιτρέπεται η κατασκευή τριών τμημάτων στον β’ ό¬ 
ροφο, ήτοι: 

— Τμήμα (9): απόληξη κλιμακοστασίου, διαστάσεων: 

4.50 μ. χ 4,10 μ. στο όριο οικοπέδου ΑΒ και σε βάθος 
2,00 μ. από την οικοδομική γραμμή. 

— Τμήμα (10): απόληξη κλιμακοστάσιου, διαστάσεων: 

3.50 μ. χ2,50 μ. στο όριο οικοπέδου ΓΔ και σε βάθος 3,60 
μ. απάτην οικοδομική γραμμή. 

— Τμήμα (14): θάλαμος προβολής, διαστάσεων: 

2,00 μ. χ 5,95 μ. σε βάθος 6.10 μ. από την οικοδομική 
γραμμή. Το υπόλοιπο τμήμα Β’ ορόφου να χρησιμοποιη¬ 
θεί ως χώρος θερινού κινηματογράφου. Στο οπίσθιο όριο 
επιτρέπεται η κατασκευή της απαιτούμενης οθόνης προ¬ 
βολής. 

γ. Επιτρέπεται η αντικατάσταση της στέγης με τμήμα 
νέας στο μπροστινό όριο ΑΔ και η ανύψωση της τοιχο¬ 
ποιίας στα όρια οικοπέδου ΒΓ και ΓΔ κατά 1,90 μ. για ε- 
ξιοσορ ρόπηση του όγκου. 

Το ύψος της στέγης επιτρέπεται να φθάνει τα 2.30 μ., ό¬ 
πως οι παραπάνω ρυθμίσεις (α, β, γ) φαίνονται στο σχετι¬ 
κό πρωτότυπο διάγραμμα κάλυψης σε κλίμακα 1:100 που 
θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την 14878/1998 πράξη του 
και που αντίτυπό του σε φωτοσμίκρυνση δημοσιεύεται με 
την παρούσα απόφαση. 

δ. Επιτρέπεται η χρήση του ισογείου και α’ ορόφου ως 
χώρος συνάθροισης κοινού-θέστρο και το υπουγείου ως 
καφέ-μπαρ. 

ε. Όλες οι εργασίες επισκευής, αποκατάστασης, ανα- 
κατασκευής - αναδιαρρύθμισηςτου εσωτερικού του δια¬ 
τηρητέου κτιρίου να γίνουν σύμφωνα με την υποβληθείσα 
αρχιτεκτονική μελέτη και θα εγκριθούν από την αρμόδια 
Επιτροπή Πολεοδομικού και Αρχιτεκτονικού Ελέγχου. 

στ. Κατά τα λοιπά ισχύουν οι ειδικοί όροι και περιορισμοί 
δόμησης που καθορίσθηκαν με την υπ' αρ. 62869/3021/- 
29.4.93 (Δ’ 545/1993) απόφαση της Γενικής Γραμματέως 


του Υπουργείου Περιβάλλοντος, Χωροταξίας και 
Δημοσίων Έργων. 

2. Η ισχύς της παρούσας απόφασης αρχίζει απο τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουνίου 1998 

Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 






















































